ઈડરમાં છેલ્લા કેટલાક સમયથી અસામાજીક તત્વોનો ત્રાસ વધી ગયો હોય તે રીતે અવારનવાર શાંતિ ડહોળવાનો પ્રયાસ કરાઈ રહ્યો છે, પરંતુ શાંતિપ્રિય લોકો અસામાજીક તત્વોના હીન પ્રયાસને જાકારો આપીને પોલીસને સમગ્ર મામલો સોંપી દે છે, ગત રાત્રે બે થી ત્રણ કલાકના સમયગાળા દરમ્યાન કેટલાક તોફાની તત્વોએ કસ્બા વિસ્તારમાં પાર્ક થયેલા ત્રણ ટુવ્હીલર અને એક કારને આગ ચાંપી દીધી હતી, અને જોત જોતામાં ચારેય વાહનો ભડભડ સળગવા માંડયા હતા, પરંતુ આ કારસ્તાન કોણે અને કેમ કર્યું એ રહસ્ય ઈડર પોલીસ માટે તપાસનો વિષય બન્યો છે, જે અંગે કસ્બાના અગ્રણીએ ઈડર પોલીસને જાણવા જોગ ફરીયાદ આપતાં પોલીસે જે વિસ્તારમાં ઘટના બની છે ત્યાં તાત્કાલિક પોલીસ પોઈન્ટ ઉભો કરી દીધો છે, અને ચારેય વાહનોને આગ ચાંપી દેનારા તત્વોને ઝબ્બે કરવા માટેના ચક્રો ગતિમાન કર્યા છે.